[{"text_idx": "#000001", "text": "Disgrifiad o\u2019r llun, Argraff artist o gynllun yr adeiladau newydd"}, {"text_idx": "#000002", "text": "Mae pennaeth ysgol uwchradd yng Nghasnewydd wedi beirniadu'r ffordd y gwnaeth y cyngor ddelio a\u0302'r broses gynllunio er mwyn adeiladu ysgol Gymraeg newydd yn ddinas."}, {"text_idx": "#000003", "text": "Fe ddisgrifiodd Jon Wilson, pennaeth Ysgol Uwchradd Dyffryn, y sefyllfa fel \"llanast\" ar o\u0302l i gynghorwyr wrthod rhoi caniata\u0302d cynllunio i'r cais."}, {"text_idx": "#000004", "text": "Roedd ei ysgol fod i rannu'r safle gyda'r ysgol uwchradd Gymraeg newydd, nes i bwyllgor cynllunio'r cyngor bleidleisio yn erbyn y datblygiad ddydd Mercher."}, {"text_idx": "#000005", "text": "Yn o\u0302l Mr Wilson, pennaeth yr ysgol ers 13 o flynyddoedd, does gan ei ddisgyblion \"bron ddim ar o\u0302l\" wedi'r penderfyniad."}, {"text_idx": "#000007", "text": "Yn rhan o'r ysgol Gymraeg newydd, roedd Ysgol Uwchradd Dyffryn fod i gael adeilad tri llawr newydd."}, {"text_idx": "#000008", "text": "Ond mae Mr Wilson ar ddeall na fydd hynny bellach yn digwydd."}, {"text_idx": "#000009", "text": "Dywedodd hefyd mai'r ysgol sydd a\u0302'r \"adeiladau gwaethaf\" yng Nghasnewydd a bod ei ddisgyblion, rhai o ardaloedd difreintiedig, wedi cael addewid o rai newydd \"dro ar o\u0302l tro\"."}, {"text_idx": "#000010", "text": "Bydd rhieni plant Ysgol Uwchradd Dyffryn yn cyfarfod nos Iau i drafod oblygiadau penderfyniad y cynghorwyr."}, {"text_idx": "#000011", "text": "Prif StraeonStrategaeth pum mlynedd i fynd i'r afael a\u0302'r dicia\u0302uPublished2 awr yn o\u0302lAchos Lola James: Dyn wedi 'chwalu'r cartref'Published4 awr yn o\u0302lGalw am newid 'sylfaenol' i ddeddfau cw\u0302n peryglusPublished3 awr yn o\u0302l"}, {"text_idx": "#000022", "text": "Goleuadau'r Gogledd yn goleuo'r awyr dros nos"}]